Ostrov sokrovisjtsj (1988)

Ostrov sokrovisjtsj (originaltittel: Остров сокровищ) er en sovjetisk animert film fra 1988, regissert av David Tsjerkasskij.

Handling 
Kaptein Flint, som har fått tak i et skattekart som leder til Treasure Island, blir nødt til å forsvare seg mot sjørøvere som ønsker å få tak i kartet hans. Han blir snart drept, og Billy Bones tar kartet hans. Bones, som konstant drikker rom, ankommer deretter Admiral Benbow Inn en stormfull natt og ber gjestgiverens sønn Jim Hawkins gi beskjed hvis han ser en gammel sjømann med ett bein, uten å vite at en gruppe andre sjørøvere spionerer på dem. Dagen etter får de besøk av Bones sin tidligere skipskamerat Black Dog, som vil at Bones skal gi ham kartet. Bones nekter å gå med på dette, og det oppstår en konfrontasjon. Etter at Black Dog flykter, får Bones et mindre hjerneslag. Dr. Livesey kommer for å undersøke ham, og advarer om at hvis Bones fortsetter å drikke så mye brennevin så kommer han til å dø.

Jim Hawkins får snart tak i skattekartet, men Blind Pew leder en gruppe sjørøvere på et raid mot vertshuset. Jim flykter, men Blind Pew faller ved et uhell oppi en tønne og ruller utfor en klippe - hvor han faller til sin død. Jim besøker Dr. Liveseys hjem, hvor han forteller ham og Squire Trelawney om hva som har skjedd, og viser frem kartet. Trelawney bestemmer seg for å ta opp letingen på skatten, og de tre reiser først til Bristol. Ved Spyglass Inn havner Jim i en kamp med en fiendtlig sjørøver, før de blir avbrutt av vertshusets eier - Long John Silver - som tilbyr dem å bruke skipet hans - kalt Hispaniola og resten av mannskapet hans, til skattejakten deres.

Under ledelse av kaptein Smollett, reiser mannskapet mot øya. Men Jim overhører snart Silver og mannskapet hans, og oppdager at Silver tidligere var kaptein Flints nestkommanderende. De planlegger å forråde resten av mannskapet, for å få tak i skatten på egen hånd. Jim sniker seg tilbake til Dr, Livesey og Trelawney for å informere dem om Silvers skumle planer. Allerede dagen etter dukker Treasure Island opp i det fjerne. Jim stjeler en robåt og ror raskt dit selv, med Silver og noen menn skynder seg etter ham. Mens han gjemmer seg for dem, møter han Ben Gunn, et tidligere medlem av kaptein Flints mannskap. Han avslører at han og resten av Flints mannskap tidligere var ansvarlige for å ha myrdet kaptein Flint.

Skuespillere 
 Valeriy Bessarab som Jim Hawkins
 Armen Dzhigarkhanyan som Long John Silver
 Viktor Andriyenko som kaptein Smollett / Billy Bones
 Evgeniy Papernyy som Dr. Livesey.
 Borys Voznyuk som Squire Trelawney
 Yury Yakovlev som Ben Gunn.
 Grigory Tolchinsky som Black Dog
 Heorhiy Kyshko som Blind Pew.
 Volodymyr Zadniprovskyy som en feig sjørøver

Referanser

Eksterne lenker 

Sovjetiske filmer
Filmer fra 1988
Sovjetiske animasjonsfilmer